เรื่องร้องเรียน (ไม่ระบุ) วันที่ 2022-07-02 06:28:05 — แขวงจตุจักร เขตจตุจักร กรุงเทพมหานคร
📌 รายละเอียดเรื่องที่ต้องการแจ้ง

กทม.ขับรถมาจอดที่หน้าร้านค้าเล็กในตลาดนัดสวนจตุจักรค่ะ
หนูมีเวลาขายของที่ตลาดนัดแค่วันเสาร์-อาทิตย์
ร้านหนูตั้งอยู่ข้างห้องน้ำหมายเลข 3 ที่โครงการ 5
ห้องน้ำหมายเลข 3 มีปัญหาเกี่ยวกับระบบน้ำมาหลายอาทิตย์แล้วค่ะ
แต่ไม่มีเจ้าหน้าที่เข้ามาแก้ไขเลยค่ะ ปล่อยปละละเลยปัญหามาหลายอาทิตย์

👉 จนวันนี้เหตุการณ์ห้องน้ำเสียเกิดจนได้ค่ะ

กทม.แก้ไขปัญหาโดยการขับรถห้องน้ำเคลื่อนที่มาจอดบังหน้าร้านหนูค่ะ

หนูสอบถามกับเจ้าหน้าที่ว่าพี่ทำอะไรไม่ได้แล้วหรอคะ? อย่างน้อยพี่เอารถไปจอดด้านนอกรั้วแล้วให้เจ้าหน้าที่ๆพร้อมทำงานอยู่แล้ว ชี้บอกทางผู้ที่ต้องการใช้ห้องไปก็ได้นี่คะ เดินไปไม่ไกลเลยค่ะ ไม่ถึง 2 นาทีเลยด้วยซ้ำค่ะ

เจ้าหน้าที่ๆดูมีอำนาจเดินมาบอกกับหนูว่าก็ในเมื่อมันเกิดปัญหาห้องน้ำเสีย
น้องต้องเข้าใจและเสียสละสิครับ

หนูฟังแล้วก็ได้แต่จุกค่ะ เจ้าหน้าที่กทม.แก้ไขปัญหาได้เลือกปฏิบัติมากเลยค่ะ
หนูเข้าใจในเรื่องการเสียสละนะคะ แต่เงินหนูก็ต้องใช้ค่ะ คงไม่สามารถเอาความเสียสละไปเลี้ยงดูชีวิตและครอบครัวได้ค่ะ

หวังว่าท่านชัชชาติหรือทีมงานของท่านจะเห็นเรื่องราวปัญหาเล็กๆน้อยๆที่หนูส่งมาและช่วยกรุณารับเรื่องพิจารณาให้หนูทีนะคะ